[Innocentius Episcopus servus servorum Dei, dilectis filiis Abbati et Conventui Cluniacen. salutem et Apostolicam benedictionem. Cum Ecclesiæ Romanæ urgentem necessitatem propensius attendentes, eidem in hujusmodi articulo mille ducentas marchas sterlingorum duxeritis mutuandas: nos de nostrorum fratrum consilio præsentium auctoritate vobis promittimus, quod vos super hoc reddemus indemnes, vobisque de pecunia ipsa, cum expensis, damnis, et interesse satisfaciemus in terminis constitutis; nos adhoc, et Romanam Ecclesiam obligantes. In cujus rei testimonium has litteras vobis duximus concedendas. Datum Lugduni II. Nonas Augusti, Pontificatus nostri anno IV.]